ระเบียบราชการฝ่ายตุลาการศาลยุติธรรมระเบียบราชการฝ่ายตุลาการศาลยุติธรรมว่าด้วยการจ่ายสำนวนคดีพ.ศ.๒๕๔๔ อาศัยอำนาจตามความในมาตรา ๕ และมาตรา ๓๒วรรคหนึ่ง แห่งพระธรรมนูญศาลยุติธรรม ประธานศาลฎีกาเห็นสมควรออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบราชการฝ่ายตุลาการศาลยุติธรรมว่าด้วยการจ่ายสำนวนคดี พ.ศ. ๒๕๔๔ข้อ ๒ระเบียบนี้ให้ใช้บังคับเมื่อพ้นสามสิบวันนับแต่วันประกาศเป็นต้นไปข้อ ๓ในระเบียบนี้ ถ้าข้อความมิได้แสดงให้เห็นเป็นอย่างอื่นการจ่ายสำนวนคดีหมายความว่า การมอบหมายสำนวนคดีในองค์คณะผู้พิพากษารับผิดชอบพิจารณาและพิพากษาผู้จ่ายสำนวนคดีหมายความว่า ประธานศาลฎีกา ประธานศาลอุทธรณ์ ประธานศาลอุทธรณ์ภาคอธิบดีผู้พิพากษาศาลชั้นต้น ผู้พิพากษาหัวหน้าศาล ผู้พิพากษาหัวหน้าแผนกคดีและผู้พิพากษาซึ่งประธานศาลฎีกา ประธานศาลอุทธรณ์ ประธานศาลอุทธรณ์ภาคอธิบดีผู้พิพากษาศาลชั้นต้น ผู้พิพากษาหัวหน้าศาลหรือผู้พิพากษาหัวหน้าแผนกคดีมอบหมายผู้พิพากษาเจ้าของสำนวนหมายความว่า ผู้พิพากษาคนเดียวที่เป็นองค์คณะผู้พิพากษาหรือผู้พิพากษาคนหนึ่งซึ่งได้รับมอบหมายให้รับผิดชอบสำนวนคดีในฐานะเจ้าของสำนวนในกรณีที่องค์คณะประกอบด้วยผู้พิพากษาหลายคนสำนวนคดีทั่วไปหมายความว่า สำนวนคดีที่ผู้จ่ายสำนวนคดีมิได้กำหนดไว้เป็นสำนวนคดีพิเศษหรือสำนวนคดีจัดการพิเศษสำนวนคดีพิเศษหมายความว่าสำนวนคดีที่ผู้จ่ายสำนวนคดีกำหนดไว้เป็นสำนวนคดีที่การจ่ายสำนวนคดีต้องคำนึงถึงความเชี่ยวชาญและความเหมาะสมขององค์คณะผู้พิพากษาเป็นพิเศษสำนวนคดีจัดการพิเศษหมายความว่าสำนวนคดีที่มีความจำเป็นหรือเหมาะสมที่จะจัดองค์คณะผู้พิพากษาซึ่งรับผิดชอบไว้เป็นพิเศษเพื่อให้การพิจารณาและพิพากษาคดีเป็นไปโดยสะดวกรวดเร็วข้อ ๔ให้ประธานศาลฎีกา ประธานศาลอุทธรณ์ ประธานศาลอุทธรณ์ภาค อธิบดีผู้พิพากษาศาลชั้นต้นหรือผู้พิพากษาหัวหน้าศาล แล้วแต่กรณีกำหนดประเภทสำนวนคดีที่เป็นสำนวนคดีพิเศษและสำนวนคดีจัดการพิเศษและประกาศไว้ให้ทราบทั่วไปข้อ ๕ให้ผู้จ่ายสำนวนคดีจัดองค์คณะผู้พิพากษาในศาลหรือแผนกคดีที่ตนรับผิดชอบและกำหนดลำดับองค์คณะผู้พิพากษาสำหรับสำนวนคดีทั่วไปตามหลักเกณฑ์อาวุโสหรือหลักเกณฑ์อื่นที่ผู้จ่ายสำนวนคดีกำหนดให้ผู้จ่ายสำนวนคดีจัดองค์คณะผู้พิพากษาในศาลหรือแผนกคดีที่ตนรับผิดชอบสำหรับสำนวนคดีพิเศษและสำนวนคดีจัดการพิเศษให้ตรงกับความเชี่ยวชาญและความเหมาะสมหรือตามระเบียบการบริหารจัดการที่วางไว้แล้วแต่กรณี ในกรณีที่มีการจัดองค์คณะผู้พิพากษาในลักษณะเดียวกันไว้หลายองค์คณะให้กำหนดลำดับองค์คณะผู้พิพากษาตามหลักเกณฑ์ในวรรคหนึ่งด้วยข้อ ๖ให้ผู้จ่ายสำนวนคดีจ่ายสำนวนคดีทั่วไปให้แก่องค์คณะผู้พิพากษาในศาลหรือแผนกคดีที่ตนรับผิดชอบตามลำดับเลขหมายสำนวนในสารบบความเรียงไปตามลำดับองค์คณะผู้พิพากษาที่ได้จัดไว้หรือโดยวิธีการอื่นตามที่ผู้จ่ายสำนวนคดีกำหนดซึ่งไม่อาจคาดหมายได้ล่วงหน้าว่าจะจ่ายสำนวนคดีให้แก่องค์คณะผู้พิพากษาใดให้ผู้จ่ายสำนวนคดีจ่ายสำนวนคดีพิเศษและสำนวนคดีจัดการพิเศษให้แก่องค์คณะผู้พิพากษาในศาลหรือแผนกคดีที่ตนรับผิดชอบให้ตรงกับความเชี่ยวชาญและความเหมาะสมหรือตามระเบียบการบริหารจัดการที่วางไว้แล้วแต่กรณี ในกรณีที่มีการจัดองค์คณะผู้พิพากษาไว้ในลักษณะเดียวกันหลายองค์คณะให้ผู้จ่ายสำนวนคดีจ่ายสำนวนคดีตามหลักเกณฑ์ในวรรคหนึ่งโดยอนุโลมการจ่ายสำนวนคดีตามวรรคหนึ่งและวรรคสองให้คำนึงถึงปริมาณคดีทั้งหมดที่องค์คณะผู้พิพากษาแต่ละองค์คณะต้องรับผิดชอบด้วยข้อ ๗ในกรณีที่ผู้จ่ายสำนวนคดีจ่ายสำนวนคดีให้แก่องค์คณะผู้พิพากษาซึ่งประกอบด้วยผู้พิพากษาหลายคนให้ผู้จ่ายสำนวนคดีระบุชื่อผู้พิพากษาเจ้าของสำนวนไว้ด้วย แต่หากมิได้ระบุไว้ให้ผู้พิพากษาหัวหน้าคณะหรือผู้พิพากษาซึ่งมีอาวุโสสูงสุดในองค์คณะผู้พิพากษานั้นเป็นผู้ระบุข้อ ๘ในกรณีที่ผู้จ่ายสำนวนคดีจ่ายสำนวนคดีให้แก่องค์คณะผู้พิพากษาที่ได้จัดไว้ซึ่งมีจำนวนผู้พิพากษามากกว่าจำนวนผู้พิพากษาที่ต้องเป็นองค์คณะผู้พิพากษาตามที่พระธรรมนูญศาลยุติธรรมกำหนดให้ผู้พิพากษาหัวหน้าคณะหรือผู้พิพากษาซึ่งมีอาวุโสสูงสุดในองค์คณะผู้พิพากษานั้นเป็นผู้กำหนดองค์คณะผู้พิพากษาคดีนั้นให้เป็นไปตามที่พระธรรมนูญศาลยุติธรรมกำหนดได้เว้นแต่ผู้จ่ายสำนวนคดีจะกำหนดไว้เป็นอย่างอื่นข้อ ๙ระเบียบนี้ให้ใช้บังคับเฉพาะแก่การจ่ายสำนวนคดีในวันที่ระเบียบนี้ใช้บังคับเป็นต้นไปประกาศณ วันที่ ๒๑ กันยายน พ.ศ. ๒๕๔๔(ลงชื่อ)ธวัชชัย พิทักษ์พล(นายธวัธชัยพิทักษ์พล)ประธานศาลฎีกาดลธี/พิมพ์๑๐กุมภาพันธ์ ๒๕๕๔พัสสน/ผู้ตรวจ๒๒กุมภาพันธ์ ๒๕๕๔